Д О К Л А Д

 за дейността на НЧ „Поука-1919” с.Доброплодно,общ. Ветрино обл.Варна през 2019 г.

 Дейността на НЧ”Поука-1919” през 2019 г. бе на изключително добро ниво.Самодейците, които работят безвъзмездно за читалището за поредна година положиха голям труд в името на НЧ „Поука-1919”.Благодарение на тези талантливи хора – читалищните самодейци, читалището съществува и днес.

 През 2019 година дейността на читалището включваше организиране на традиционните празници от българския народен календар,участия във фестивали и отбелязване на 100 годишния юбилей на читалището.

 От българските народни празници бяха отпразнувани : „Бабин ден”- възпроизвеждане на обичая с автентичните му елементи; „Трифон Зарезан”-възпроизвеждане на местния мъжки празник от миналото;”Сирни Заговезни”- прогонване на „Зло”-то с огън и кукери-всеобщ празник на цялото село; Боядисване на яйца за „Велик ден”- жените – самодейки боядисаха яйца в автентична обстановка в „Музея” на читалището; „Гергьовден”-хоро за здраве в центъра на селото с „разиграване” на малки деца;”Еньов ден”-възпроизвеждане на автентичния обичай – преминаване на жителите от селото през билков венец;”Автентична седянка” възпроизведена от самодейците.

Много важно събитие в дейността бе отбелязването но 100 годишния юбилей на НЧ „Поука-1919”.Самодейците и децата от местната детска градина изнесоха богата програма.Юбилеят бе посетен освен от местни жители и от официални гости.Читалищният секретар Василка Димитрова написа текст за песен по повод юбилея, а самодейците го изпълниха пред публиката.

* 2-

 Друг акцент в дейността на читалището бяха участията на самодейците във фестивали в страната и в РМолдова

Фестивалите и Празниците, в които взеха участия нашите самодейци бяха : „Като жива вода” – гр.Суворово- 4 броя участия,за които имат награди;Участие в „Празник на община Ветрино”;Участие в Откриването на „Неолитно селище” в с.Неофит Рилски;Участие в Национален фолклорен фестивал „Фолклорен извор” в с.Царевец .От там нашите самодейци се завърнаха с „Първо място за цялостно представяне”- Златни медали за 4 броя участия.

 Следващото постижение на самодейците бе в Р Молдова – Фестивал „Вишньовка” – Първо място и финансова награда.Друго постижение бе в град Кишинев – Фестивал „Едития” – 1 „Първо място”.

 В областта на приложното изкуство читалището има клуб „Сръчни ръце”.Участниците в този клуб изработиха множество сувенири от дървени щипки и направиха изложби и подаръци от изработените изделия.

 Клуб „Приятели на приказката” гледаха на мултимедия много на брой приказки и взеха участие в организираните литературни състезания от библиотеката.

 Читалищният секретар Василка Димитрова нарисува над 100 броя рисунки и изготви 14 броя изложби в библиотеката.

 Като участник в Евро-програмата „Миг”, НЧ „Поука-1919” взе участие в мероприятията на горе посочената европейска програма.През 2019 година тези мероприятия бяха организирани в община Ветрино.

 През месец ноември библиотекарката Василка Димитрова взе участие в Националния форум на „Глобални библиотеки” в град София.

* 3 -

През 2019 година библиотечният фонд бе увеличен с 97 броя книги.Обогатяването на фонда на библиотеката привлече интереса на читателите от селото.

Снимков материал за горе описаните мероприятия има в социалната мрежа „Фейсбук”.

 Това бе дейността на НЧ”Поука-1919” през изтеклата 2019 г.

 Изготвил : Василка Димитрова – чит. секретар